রংপুর সিটি করপোরেশন নির্বাচনের ফলাফলে সন্তোষ প্রকাশ করে এরশাদ বলেন, ‘নির্বাচন কমিশনের জন্য এই (রংপুর সিটি) নির্বাচন বড় পরীক্ষা ছিল। সেই পরীক্ষায় নির্বাচন কমিশন উত্তীর্ণ হয়েছে। রংপুরে আদর্শ, সুষ্ঠু ও নিরপেক্ষ নির্বাচন হয়েছে। আমার মনে হয়, বাংলাদেশে প্রথমবারের মতো একটি সুষ্ঠু নির্বাচন হলো।’ আগামী জাতীয় নির্বাচনে নির্বাচন কমিশন এই ধারাবাহিকতা ধরে রাখতে পারবে কি না, এ প্রশ্নের জবাবে এরশাদ বলেন, ‘জাতীয় নির্বাচন নিয়ে এই মুহূর্তে কথা বলা উচিত হবে না। তবে আমাদের প্রস্তুতি আছে।’